
Beth yw yr effeithiau mwyaf gor yfed ymhlith myfyrwyr?

Cyflwyniad

Fel myfyriwr a rhywun sydd wedi profi’r diwylliant ‘mynd allan’ yn uniongyrchol, daeth yn glir iawn i mi pa mor ddwfn y mae alcohol wedi gwreiddio’i hun ym mywyd myfyrwyr. Nid yw’n ddim rhyfeddol pan mae rhywun yn symud i ffwrdd am y tro cyntaf, yn cwrdd â phobl newydd, ac yn trio creu cysylltiadau, mae alcohol yn aml yn ymddangos fel yr allwedd i gymdeithasu, i berthyn, ac i gael hwyl. Ond o dan y wyneb, mae’r darlun yn llawer mwy cymhleth.
Dyna pam y penderfynais greu’r sioe “Bywyd: World Class Mixologist” gomedi dramatig sy’n seiliedig ar fy mhrofiadau i fy hun, ond sy’n anelu at fynd i’r afael â’r realiti tywyllach sydd y tu ôl i’r nosweithiau allan, y ddiod gyflym cyn mynd allan, a’r arferion yfed eithafol sydd wedi dod mor normal i fyfyrwyr heddiw.
Roedd y syniad o ddefnyddio fy straeon personol fel sail i greu’r sioe yn un oedd yn teimlo’n naturiol . Doedd y pethau ddigwyddodd i mi ddim bob amser yn ddifrifol, ond roeddent yn ddigon i wneud i mi feddwl, os ydw i’n teimlo fel hyn, faint o bobl eraill sydd hefyd yn cael eu llusgo i mewn i batrymau peryglus heb sylweddoli hynny? Roeddwn i eisiau defnyddio hiwmor a naratif creadigol i dynnu sylw at y pethau rydym yn aml yn eu normalu bod yn “hungover” fel jôc, colli cof am y noson fel “stori dda”, a’r pwysau di-flewyn-ar-dafod i yfed er mwyn ‘ffitio mewn’.
Un o’r pethau roeddwn i’n awyddus iawn i’w wneud oedd peidio â beirniadu pobl ifanc am yfed, ond yn hytrach cynnig golwg fwy realistig, gydag empathi, ar pam rydym yn troi at alcohol, a beth all ddigwydd pan fydd pethau’n mynd y tu hwnt i’n rheolaeth. Roeddwn i eisiau i fyfyrwyr weld eu hunain yn y stori ,i chwerthin, i chwerthin eto, ac yna i feddwl.


Adolygiad Llenyddol
Mewn papur gan ysgolheigion o Lebanon — Karam, Elie, Kypri, Kypros, Salamoun, Mariana,  amlygwyd pryderon sylweddol ynghylch ymddygiad yfed trwm ymhlith myfyrwyr prifysgol. Nododd yr awduron fod myfyrwyr mewn risg uchel o ddatblygu patrymau yfed niweidiol, ac mewn llawer o achosion, gall yr ymddygiad hwn ddatblygu dros amser i mewn i broblemau difrifol ac estynedig. Yn benodol, gall yfed trwm arwain at ganlyniadau peryglus megis yfed a gyrru, camddefnyddio sylweddau eraill, ac yn y pen draw, dibyniaeth ar alcohol. Un o’r prif resymau dros y risg uwch yma yw'r diffyg ffactorau amddiffynnol digonol sy’n bodoli i atal neu liniaru’r peryglon hyn. Mae hyn yn golygu nad oes gan lawer o fyfyrwyr y systemau cefnogol na'r wybodaeth angenrheidiol i wneud penderfyniadau gwybodus ynghylch eu defnydd o alcohol. Yn ogystal, mae pwysau cymdeithasol, annibyniaeth gynyddol oddi wrth rieni, a’r dylanwad cryf gan gymheiriaid yn ffactorau ychwanegol sy’n gallu cyfrannu at y risg hon. Yn sgil y canfyddiadau hyn, mae'n glir bod angen datblygu strategaethau ymyrraeth effeithiol a rhaglenni addysg sy’n targedu'r risgiau penodol y mae myfyrwyr yn eu hwynebu, gan gynnwys codi ymwybyddiaeth o ganlyniadau tymor hir yfed trwm a chryfhau’r ffactorau amddiffynnol yn eu bywydau. Mae’r gwaith yma yn ychwanegu llais pwysig i’r drafodaeth fyd-eang ar les myfyrwyr ac yn galw am gamau pendant i fynd i’r afael â’r heriau hyn mewn modd rhagweithiol. Karam, Eliea,b,c; Kypri, Kyprosd,e; Salamoun, Marianac. Alcohol use among college students: an international perspective. Current Opinion in Psychiatry 20(3):p 213-221, May 2007. | DOI: 10.1097/YCO.0b013e3280fa836c. 
Yn debyg I'r papur yna , roedd papur a gafodd ei hysgrifennu gan gwyddonwyr yn Romania wedi dod i gasgliad debyg I'r papur gyntaf “smoking, drug use, missing or cutting classes, and driving a car after drinking were associated with high alcohol consumption among medical students.”  sydd yn hybu’r pwynt bod yfed trwm yn arwain tuag at broblemau llawer fwy na beth syd I'w weld ar y wyneb, er fy mod i ond wedi edrych ar dau bapur hyd yn hyn mae’n amlwg bod patrm rhwng yfed trwm, defnyddio sylweddau a gyrru o dan ddylanwad alcohol.Dywedodd hefyd yn debyg I'r papur o Lebanon bod mwy o ffactorau amddiffynol yn hanfodol i allu mynd I'r afael ar yr epidemig yfed trwm ymlith myfyrwyr. Nasui, B.A., Popa, M., Buzoianu, A.D., Pop, A.L., Varlas, V.N., Armean, S.M. and Popescu, C.A. (2021). Alcohol Consumption and Behavioral Consequences in Romanian Medical University Students. International Journal of Environmental Research and Public Health, [online] 18(14), p.7531. doi:https://doi.org/10.3390/ijerph18147531.
Mewn papur gan Jane Cooley Fruehwirth Ph.D. a, Benjamin L. Gorman b, Krista M. Perreira Ph.D. c o Brifysgol North Carolina, gwelsom bod gostyngiad mewn gor yfed ac yfed trwm adeg COVID-19 ymhlith myfyrwyr gan fod gostyngiad mewn ymgysylltiad cymdeithasol sydd yn dangos sut mae pwyslais ar yfed i myfyrwyr mewn sefyllfaoedd cymdeithasol. “The dominance of the social motive for drinking is troubling as it suggests that alcohol use may increase again once students return to campus and social distancing measures are lifted” er hyn dadleuent bod le i myfyrwyr newid arferiad yma gan eu bod wedi darganfod ffyrdd eraill i cymdeithasu heb alcohol drwy gyfnod y pandemig. Fruehwirth, J.C., Gorman, B.L. and Perreira, K.M. (2021). The Effect of Social and Stress-Related Factors on Alcohol Use Among College Students During the Covid-19 Pandemic. Journal of Adolescent Health, 69(4). doi:https://doi.org/10.1016/j.jadohealth.2021.06.016.
‌ Hyd yn hyn, mae’r ffynonellau a ddefnyddiais yn atgyfnerthu’r syniad bod myfyrwyr yn teimlo pwysau sylweddol i yfed alcohol mewn sefyllfaoedd cymdeithasol. Mae’r pwysau cymdeithasol hwn yn chwarae rôl ganolog yn natblygiad patrymau yfed ymhlith pobl ifanc, gan greu amgylchedd lle mae yfed yn cael ei ystyried yn norm gymdeithasol bron, ac felly'n anodd ei osgoi. Yn aml, mae’r pwysau yma’n deillio o’r awydd i gyd-fynd â’u cymheiriaid, i deimlo’n rhan o grŵp neu i osgoi teimlo’n ‘wahanol’. Serch hynny, mae’r arferion hyn, pan gânt eu hailadrodd dros amser, yn gallu arwain at ganlyniadau negyddol difrifol, nid yn unig yn y tymor byr ond hefyd yn y tymor hir.
Yn benodol, mae’r arfer o yfed yn rheolaidd dan bwysau cymdeithasol yn gysylltiedig â risgiau iechyd corfforol megis problemau ar yr afu, pwysedd gwaed uchel, a risg uwch o ddamweiniau. Yn ogystal, mae’r effaith ar iechyd meddwl hefyd yn bwysig – gall alcohol waethygu gorbryder, iselder, ac anhwylderau cysgu. Yn fwy pryderus fyth, mae’r pwysau cymdeithasol i yfed hefyd yn gallu agor y drws i gamdriniaeth sylweddau eraill, gan fod unigolion o dan ddylanwad alcohol yn fwy tebygol o wneud penderfyniadau peryglus neu fyrbwyll. Yn y sefyllfaoedd hyn, gallant droi at sylweddau mwy peryglus, gan gynyddu'r risg o ddatblygu dibyniaeth – nid yn unig ar alcohol, ond hefyd ar gyffuriau eraill.
Mae hyn i gyd yn uwcholeuo’r ffaith bod y diwylliant yfed ymhlith myfyrwyr yn gallu bod yn niweidiol iawn, yn enwedig gan fod pobl ifanc yn ystod y cyfnod hwn o’u bywydau’n dal i ddatblygu’n sylweddol, nid yn unig yn gorfforol ond hefyd yn feddyliol ac yn emosiynol. Felly, mae’r pwysau i yfed, a’r canlyniadau sy’n deillio ohono, yn rhywbeth sydd angen ei ddeall a’i herio’n fwy effeithiol, gan gynnwys drwy addysg, cefnogaeth seicolegol a mesurau ataliol penodol sy’n ystyried y cyd-destun cymdeithasol unigryw y mae myfyrwyr yn gweithredu ynddo.
Cyhoeddwyd Aaron White a Ralph Hingson dau arbenigwr ar ymchwil i fewn i effeithiau alcohol, bapur yn siarad am effeithau mae yfed trwm yn gallu gael ar myfyrwyr ac y tebygolrwydd o ganlyniadau mwy difrifol achos yfed trwm . Drganfyddod bod mwy o debygolrwydd i ganlyniadau fel ymosodiadau rhywiol, gorddosau a marwolaeth ddigwydd, ond hefyd llewyg cof, damweiniau car, ymosodiadau a graddau is. Ymhellach yn profi bod y peryglon wir yno a mae anger canolbwyntio ar ei taclo nhw. White, A. and Hingson, R. (2014). The Burden of Alcohol Use: Excessive Alcohol Consumption and Related Consequences Among College Students. Alcohol Research : Current Reviews, [online] 35(2), p.201. Available at: https://pmc.ncbi.nlm.nih.gov/articles/PMC3908712/#sec12.
Yn mynd yn ddofn i fewn I'r mater mae tuedd enfawr i weld ym mhob papur gyda ganlyniadau yfed trwm rhwng myfyrwyr, fel mae Stephanie C.Hurlburt a Kenneth J.Scher o adran seicoleg prifysgol Missouri wedi gweld. “traditional problems as experiencing blackouts and driving while intoxicated, the YAAPST included specific items relating to college experiences (eg, getting into sexual situations that were later regretted, missing classes, and receiving lower grades than usual).” sydd bellach yn uwcholeuo y peryglon bellach, mae siawns uwch i ymosodiadau rhywiol ddigwydd dan ddylanwad alcohol, ymhellach yn nid ond yn gallu niweidio iechyd ffisegol myfyrwyr ond hefyd yn niweidio iechyd meddwl yn enfawr ac yn gallu arwain at problemau hir dymor enfawr i myfyrwyr sydd yn gallu cael effaith mawr ar graddau o fewn brifysgol.Yn debyg I'r papurau eraill maent hefyd yn pwysleisio pwysigrwydd cael systemau cymorth yn ei le i myfyrwyr gyda problemau yfed trwm, neu rhai sydd wedi cael profiadau heriol gydag alcohol er enghraifft wedi cael ei ymosodi ar yn rhywiol. Hurlbut, S.C. and Sher, K.J. (1992). Assessing Alcohol Problems in College Students. Journal of American College Health, 41(2), pp.49–58. doi:https://doi.org/10.1080/07448481.1992.10392818.
Mewn astudiaeth a gynhaliwyd gan John R Knight Henry Wechsler Meichun Kuo Mark Seibring Elissa R Weitzman Marc A Schuckit  o brifysgol Harvard gwelodd bod anhwylderau alcohol yn gyffredin mewn myfyrwyr , reportiodd “More than 30% of students reported one or more symptoms of abuse and more than 40% reported one or more symptoms of either abuse or dependence.”  ym gwthio’r pwynt ymhellach bod dibyniaeth alcohol yn wir broblem ymhysg myfyrwyr yn y brifysgol, fel maent yn cael ei drafod yn y papurau eraill maent yn erfyn i rhoi mwy o systemau cymorth mewn lle i allu atal mwy o myfyrwyr disgyn i fewn i dueddau gydag camdriniaeth alcohol. Knight, J.R., Wechsler, H., Kuo, M., Seibring, M., Weitzman, E.R. and Schuckit, M.A. (2002). Alcohol abuse and dependence among U.S. college students. Journal of Studies on Alcohol, 63(3), pp.263–270. doi:https://doi.org/10.15288/jsa.2002.63.263.
Wrth edrych ar astudiaeth gan Bridgette M Bewick, Brendan Mulhern, Michael Barkham, Karen Trusler, Andrew J Hill a William B Stiles, nodwyd tueddiad diddorol ynghylch ymddygiad yfed alcohol ymhlith myfyrwyr prifysgol. Mae’r canfyddiadau cyfredol yn awgrymu bod yfed alcohol yn tueddu i ostwng yn raddol wrth i fyfyrwyr symud drwy eu hastudiaethau israddedig, gan ddangos gostyngiad cyffredinol yn lefelau’r defnydd o alcohol wrth i’r blynyddoedd fynd heibio. Fodd bynnag, nodwyd hefyd fod rhai myfyrwyr blwyddyn olaf, yn enwedig y rhai yn eu trydedd flwyddyn, yn parhau i yfed yn rheolaidd ac ar lefelau cymharol uchel o hyd. Gallai’r patrwm yma roi cipolwg defnyddiol ar sut mae straen a phryder, yn enwedig yn ystod cyfnodau allweddol fel tymhorau arholiadau neu pan fydd disgwyl i fyfyrwyr gwblhau eu traethawd hir  yn gallu dylanwadu ar eu hymddygiad yfed. Yn wir, gallai myfyrwyr ddefnyddio alcohol fel dull o ymdopi â’r pwysau academaidd cynyddol sy’n bresennol yn y blynyddoedd olaf o’u gradd. Mae hyn yn codi cwestiynau pwysig am iechyd meddwl myfyrwyr a’r angen am gefnogaeth addas i’w helpu i ymdopi â straen mewn ffordd fwy iachus. Gallai’r wybodaeth yma hefyd fod yn werthfawr i staff prifysgolion ac asiantaethau cefnogi wrth ddatblygu polisïau ac ymyriadau sydd wedi’u targedu’n benodol at fyfyrwyr sy’n agored i niwed yn ystod cyfnodau allweddol o’u taith academaidd .Bewick, B.M., Mulhern, B., Barkham, M., Trusler, K., Hill, A.J. and Stiles, W.B. (2008). Changes in undergraduate student alcohol consumption as they progress through university. BMC Public Health, [online] 8(1). doi:https://doi.org/10.1186/1471-2458-8-163.
Roedd astudiaeth gan Vincent Lorant, Pablo Nicaise, Victoria Eugenia Soto & William d’Hoore  o brifysgol catholique de Louvain, lle ddaethant i gasgliad “in the future most young adults will attend university where, our study shows, they will be exposed to frequent and intensive drinking behaviour. That experience will have subsequent and important consequences lasting into adulthood” sy’n dangos i ni bod y problem yn fwy na beth roedden ni’n ei meddwl bod o, achos os mae ysgolhegion yn rhagfynegi fydd y broblem yn gwaethygu maen rhaid i ni wrando arnynt cyn I'r broblem droi i mewn i epidemig. Yn ei casgliad dywedon nhw bod colegau a brifysgolion angen cydnabod ei bod nhw’n dinoethio myfyrwyr I'r fath ymddygiad a sut maen rhaid iddynt leihau’r amlygiad hwn ar gyfer diogelu ei myfyrwyr, dywedasant mai ffordd dda o weithredu hyn yw o safbwynt hybu iechyd cymunedol, ac yna rhoi ymyriadau ar waith mewn ymgais i helpu’r rhai yr effeithir arnynt fwyaf. Lorant, V., Nicaise, P., Soto, V.E. and d’Hoore, W. (2013). Alcohol drinking among college students: college responsibility for personal troubles. BMC Public Health, [online] 13(1). doi:https://doi.org/10.1186/1471-2458-13-615.
Mewn papur a cyhoeddwyd gan Beck, Kenneth H.; Arria, Amelia M.; Caldeira, Kimberly M.; Vincent, Kathryn B.; O'Grady, Kevin E.; Wish, Eric D. ysgolhegion, darganfyddwyd “Drinking for social facilitation was associated with drinking and driving and housing violations. Drinking in the context of motor vehicles was associated with alcohol abuse/ dependence. Drinking in a context of emotional pain was associated with clinical depression.”  er fy mod yn teimlo fel record wedi torri, mae casgliad y papur hwn yn dweud y cyfan o ran perygl, ac yn hyrwyddo’r pwynt nad oes digon o ganllawiau a systemau cymorth ar waith i fyfyrwyr allu ceisio’r cymorth y gallai fod ei angen arnynt wrth ymdrin â phwysau yfed. Beck, K. (2008). Social Context of Drinking and Alcohol Problems Among College Students. American Journal of Health Behavior, 32(4). doi:https://doi.org/10.5993/ajhb.32.4.9.
‌

 Mae'r casgliadau ym mhob papur a ymchwiliwyd yn derfynol ac yn arwain at yr un materion, fel yr amlygwyd camddefnyddio sylweddau, yfed a gyrru, a materion iechyd meddwl hirdymor yw'r materion mwyaf cyffredin sy'n wynebu myfyrwyr â phroblemau yfed, sydd ond yn dangos y diffyg cefnogaeth yn ei le i allu meithrin eu haddysg a'u ffordd o fyw, mae hefyd yn tynnu sylw at bwysau cydymffurfiaeth gymdeithasol a'r angen am y "profiad unfrydol", yn ei dro yn creu'r cylch mwyaf gweladwy o bobl.

Ddatblygiad y prosiect
 Pan ddechreuais y broses o ysgrifennu fy sioe, roeddwn i’n gwybod yn syth nad oeddwn i eisiau creu rhywbeth oedd yn ormod o bregethu nac yn rhy ddifrifol o’r dechrau. Roeddwn i eisiau i bobl wylio a theimlo cysylltiaid, i chwerthin, ond hefyd i stopio a meddwl. Felly, y cam cyntaf oedd edrych yn ôl ar fy mhrofiadau fy hun, a dewis y straeon mwyaf trawiadol, siocïol ac ar adegau, hynod ddoniol, o fy nosweithiau allan fel myfyriwr.
Roedd casglu’r straeon yn broses od gan fod rhai o fy straeon yn anodd i mi adlewyrchu ar. Fe ges i gyfle i eistedd i lawr a myfyrio ar y profiadau hynny: rhai oedd yn gwneud i mi grio o chwerthin, a rhai eraill a’m hatgoffodd pa mor agored i niwed oeddwn i mewn sefyllfaoedd penodol. Doeddwn i ddim eisiau dileu un ochr o’r profiad dros y llall. Roeddwn i’n gwybod fod y nosweithiau allan hyn yn cynnwys eiliadau o hwyl, bondio gyda ffrindiau, ond hefyd adegau o ddryswch, bregusrwydd, ac ofn.
Dyna pam y penderfynais ysgrifennu’r sioe gan gyfuno'r ddau agwedd. Roeddwn i eisiau i’r gynulleidfa chwerthin ar y darnau gwirion, adnabod eu hunain yn y sefyllfaoedd, a theimlo’n gyfforddus i fwynhau'r hiwmor. Ond ar yr un pryd, roeddwn i eisiau i'r un straeon hynny ddatblygu i ddangos sut gall sefyllfa ddiniwed droi’n beryglus mewn dim o dro, yn enwedig pan mae alcohol yn chwarae rhan fawr. Roedd y cyferbyniad rhwng doniolwch a bregusrwydd yn rhywbeth roeddwn i’n gwybod byddai’n effeithiol o ran creu effaith emosiynol go iawn ar y gynulleidfa.
I ddechrau'r broses ysgrifennu, dechreuais trwy lunio rhestr o fy straeon i. Mi wnes i eu hysgrifennu allan yn fanwl – beth ddigwyddodd, beth oeddwn i’n teimlo ar y pryd, a beth ddysgais o’r profiad. Yna dechreuais feddwl am sut i’w cyfuno’n stori unedig, gyda themâu a negeseuon clir.
Roedd y broses o gydbwyso'r tôn yn allweddol. Roedd angen i’r hiwmor beidio ag amharu ar y neges ddifrifol, ac roedd angen i’r eiliadau tywyll beidio â sugno’r egni o’r naratif cyfan. Drwy ddefnyddio iaith fywiog, sefyllfaoedd egnïol , roedd modd i mi ddod â’r straeon yma’n fyw mewn ffordd oedd yn teimlo’n onest ac yn berthnasol.
Yn y bôn, roedd ysgrifennu’r sioe fel act cydbwyso rhwng gwneud pobl chwerthin a gwneud iddyn nhw feddwl. Roeddwn i eisiau iddyn nhw deimlo’r ansicrwydd hynny ,y teimlad o beidio â gwybod sut fydd noson yn gorffen ac efallai, o ganlyniad, ystyried eu dewisiadau eu hunain mewn sefyllfaoedd tebyg.
Wrth ddechrau’r broses o ysgrifennu’r sioe, rhaid imi gyfaddef roeddwn i’n teimlo’n ansicr iawn. Nid yw ysgrifennu erioed wedi bod yn faes lle rwy’n teimlo’n gwbl hyderus, yn enwedig gan fy mod i’n ddyslecsig. I rywun â dyslecsia, mae’r syniadau yn y pen yn llifo’n gyflym – mae’r stori’n glir yn y meddwl, mae’r emosiwn yn bresennol, ac mae’r neges yn rymus – ond pan ddaw hi’n fater o’i rhoi ar bapur, mae’r geiriau weithiau’n diflannu neu’n teimlo’n anghywir. Mae’n rhwystredig iawn teimlo fel bod gennych chi rywbeth pwysig i’w ddweud ond ddim yn gallu ei gyflwyno mewn ffordd sy’n gwneud cyfiawnder â’r hyn rydych chi’n ei deimlo.
Roedd hynny’n brofiad dwys i mi yn ystod y cyfnod cyntaf o greu’r sioe. Roedd gen i lond pen o atgofion, straeon, a sefyllfaoedd roeddwn i eisiau eu rhannu – rhai digri, rhai brawychus, rhai chwerwlys – ond pan ro’n i’n eistedd i lawr i ddechrau’u hysgrifennu, doedd y geiriau ddim yn cydweithio. Roedd y gramadeg yn fy nal yn ôl, roedd ansicrwydd am sillafu yn tanseilio fy hyder, ac roeddwn i’n teimlo fel petai’r meddwl a’r papur yn gwrthod cyfathrebu.
Dyna pam y penderfynais newid fy null. Roeddwn i’n gwybod mai straeon fy hun oedd fy nghryfder – roedd gen i’r profiadau, roedd gen i’r llais, a doedd dim angen i mi ddibynnu ar ysgrifennu llenyddol soffistigedig i’w cyfleu. Roedd creu sioe un fenyw – sef fy llais i’n unig ar y llwyfan – yn cynnig rhyddid anhygoel. Roeddwn i’n gallu siarad fel fi fy hun, mewn ffordd naturiol, a defnyddio fy anecdotau fel deunydd crai i ffurfio’r naratif. Trwy berfformio’n uniongyrchol i’r gynulleidfa, roeddwn i’n gallu cyfleu’r emosiwn, y nonsens, a’r bregusrwydd heb orfod poeni am sut oedd pob brawddeg yn edrych ar bapur.
Yn y diwedd, roedd y broses yn heriol ond hefyd yn rymus. Mi ddysgais nad oes un ffordd gywir o ysgrifennu neu greu. Trwy ymddiried yn fy llais, a defnyddio fy anecdotau fy hun, roeddwn i’n gallu creu rhywbeth oedd yn wirioneddol fi . Roedd hynny’n fwy gwerthfawr nag unrhyw sillafu perffaith.
Pan ddaeth hi’n amser llwyfannu’r sioe, roedd y weledigaeth yn eithaf clir yn fy meddwl o’r cychwyn cyntaf. Roeddwn i’n gwybod yn union sut roeddwn i eisiau i’r gynulleidfa deimlo, a sut roeddwn i eisiau i’r gofod weithio i gefnogi’r stori. Oherwydd natur bersonol a gwefreiddiol y cynnwys – cymysgedd o hiwmor a pherygl, o ŵyl a bregusrwydd – roeddwn i eisiau cyferbyniad rhwng y stori fyw a’r llwyfannu tawel, symbolaidd, a syml. Dyna pam y dewisais lunio’r set fel cyfarfod Alcoholics Anonymous.
Fy newis o'r gadair unig ar y llwyfan, y tawelwch, a’r awyrgylch cymharol wag.Creuodd sylfaen berffaith i gychwyn y sioe. Roedd y gadair yn y golau ar ei phen ei hun yn symbol cryf. Roedd hi yno cyn i mi hyd yn oed gamu ar y llwyfan, yn aros, yn llonydd, yn wag. Roeddwn i eisiau i’r ddelwedd honno daro’r gynulleidfa yn syth i greu ymdeimlad o unigrwydd, o ddistawrwydd lletchwith, ac o'r realiti tawel sy’n bodoli y tu ôl i'r nosweithiau swnllyd a llawn goleuadau disglair.
I mi, roedd y gadair honno yn cynrychioli fy nheimlad fy hun pan sylweddolais fod gennyf berthynas gymhleth gyda diwylliant yfed – roeddwn i’n fy hun, ddim yn siŵr os oedd neb arall yn teimlo’r un fath, ac roeddwn i’n ceisio deall y sefyllfa mewn byd lle mae alcohol yn cael ei ddathlu’n gyson. Drwy roi’r gadair ar ganol y llwyfan, ro’n i’n dweud heb eiriau: dyma le mae’r daith yn dechrau – mewn unigedd ac ansicrwydd.
Er bod y sioe yn llawn straeon direidus, achlysurol, a chwerthinllyd, roeddwn i eisiau i’r llwyfannu gwrthgyferbynnu hynny. Roedd angen tawelwch a symlrwydd arnaf i wrthbwyso’r chaos naratif. Felly penderfynais gadw’r symudiadau’n gyfyngedig – dim llawer o osgoi neu redeg o gwmpas – dim ond fi, fy llais, fy nghorff, a’r gadair. Roedd hyn nid yn unig yn canolbwyntio’r gynulleidfa ar y stori, ond hefyd yn gwneud i bob gair gyfrif.
Roedd goleuo hefyd yn agwedd hollbwysig i’r staging. Dewisais ei gadw mor syml â phosibl ,dim effeithiau dramatig, dim fflachiadau nac ansicrwydd. Roeddwn i eisiau goleuni clir, cyson, oedd yn creu gofod agored a gonest. Roedd y goleuni yn gweithredu bron fel ffenest I'r gynulleidfa cael edrych i mewn i fy mhrofiadau heb unrhyw beth i dynnu eu sylw. Roedd hynny’n helpu cadw’r ffocws ar y neges, ac nid ar y theatrigs.
Trwy gydol y broses lwyfannu, roeddwn i’n meddwl yn gyson: sut alla i wneud i’r stori sefyll ar ei thraed ei hun? Sut alla i greu gofod oedd yn cefnogi’r emosiwn ond heb or-ddweud dim? Roedd pob elfen – o’r gadair wag, i’r goleuo syml, i’r symudiadau tawel, wedi’i ddewis gyda’r nod hwnnw mewn golwg. Roeddwn i eisiau i’r gynulleidfa deimlo’r pŵer mewn distawrwydd, a’r gwir yn y lleiaf o symudiadau.
Yn y pen draw, roedd y llwyfannu’n adlewyrchiad uniongyrchol o fy mhrofiad mewnol, cymysgedd o ansicrwydd, gonestrwydd, ac angen am gael fy neall. Roedd y symlrwydd yn siarad yn uchel.
Wrth ddewis cerddoriaeth agoriadol ar gyfer y sioe, roeddwn i’n gwybod ei bod hi’n rhaid bod yn rhywbeth oedd yn gosod y naws yn syth, ond nid mewn ffordd glasurol neu ddramatig. Roeddwn i eisiau creu tensiwn tawel, eiliad o ansicrwydd, o rywbeth ddim yn eistedd yn iawn, rhyw fath o anghysur tawel. Dyna pam y dewisais y darn piano ‘Clair de Lune’ gan Debussy.
Mae’r gân ei hun yn gyfarwydd iawn i lawer , mae’n hardd, yn emosiynol, ac yn llawn distawrwydd meddyliol. Ond roeddwn i’n gweld cyfle i’w defnyddio mewn ffordd wahanol: i greu eiliad o gyferbyniad. Yn lle i’r gân fod yn gefndir i rywbeth prydferth neu ysbrydol, fe’i defnyddiais fel cefndir i ymddygiad anghyfforddus, fel petai rywbeth ddim quite yn ffitio. Roeddwn i eisiau i’r gynulleidfa deimlo’r gwrthdaro rhwng yr hyn roeddent yn ei glywed – y gerddoriaeth dawel, deimladwy, a’r hyn roeddent yn ei weld: fi’n cerdded yn hwyr, yn sleifio trwy’r gynulleidfa, yn torri’r ffin rhwng perfformiwr a chynulleidfa cyn i’r sioe hyd yn oed ddechrau’n ffurfiol.
Dewisais gerdded trwy’r gynulleidfa, yn hwyr yn fwriadol, i dynnu’r gynulleidfa i mewn yn gorfforol ac yn emosiynol. Roeddwn i eisiau iddyn nhw deimlo’r ansicrwydd hwnnw: “ydy hon yn rhan o’r sioe? Pam mae hi’n hwyr? Pam mae hi’n dod trwom ni, a ddim ar y llwyfan eisoes?” Roeddwn i eisiau i’r gwagle rhwng y realiti a’r perfformiad fynd yn niwlog, er mwyn i’r gynulleidfa deimlo eu bod nhw’n rhan o’r stori o’r eiliad gyntaf.
I atgyfnerthu’r anghyfforddusrwydd, penderfynais lusgo’r gadair dros y llwyfan yn fwriadol, gan wneud sŵn yn erbyn y llawr tra roedd ‘Clair de Lune’ yn chwarae’n dawel yn y cefndir. Roedd hwn yn gwrthdaro bwriadol – rhwng y sŵn caled, lletchwith, ac annaturiol o’r gadair, a’r gerddoriaeth gain, dawel a bron yn freuddwydiol. Roedd hyn yn ffordd arall o ddweud wrth y gynulleidfa: “dyma stori sy’n llawn gwrthddywediadau – mae’n brydferth ac yn greulon, yn ddoniol ac yn ofnus, yn dawel ac yn stormus.”
Trwy gyfuno’r gerddoriaeth glasurol ag ymddygiad “annheatraidd”, roeddwn i’n creu moment lle'r oedd y gynulleidfa’n gorfod talu sylw yn fanwl, heb unrhyw gyfeiriad clir ar sut i ymateb. Roedd y diffyg eglurder hwnnw, y tensiwn rhwng y disgwyl a’r realiti ,yn union yr hyn roeddwn i eisiau’i greu, oherwydd mae hynny’n adlewyrchu’r teimlad o fynd ar noson allan a pheidio gwybod sut fydd hi’n troi allan. Mae’r holl brofiad  o gam cyntaf y perfformiad, yn adlewyrchu thema’r sioe: ymdeimlad o fod ar fin rhywbeth, ond heb sicrwydd beth yw hynny.
Wrth ddod at ddiwedd fy sioe, roeddwn i’n gwybod bod angen i mi orffen gyda delwedd gref, un fyddai’n aros yng nghof y gynulleidfa. Roedd y daith emosiynol drwy’r sioe wedi bod yn llawn gwrthgyferbyniadau: doniolwch, bregusrwydd, cywilydd, gobaith.  roeddwn i eisiau gorffen ar nodyn oedd yn crynhoi’r emosiynau hynny heb orfod eu hegluro’n uniongyrchol. Dyna pryd y daeth y gân "The Great Gig in the Sky" gan Pink Floyd i’m meddwl ac roedd hi’n teimlo’n berffaith.
Y rheswm pennaf i mi ddewis y trac hwn oedd y llais unigryw sy’n arwain y darn. Nid geiriau mo’r hyn sy’n cael ei ganu, mae’n fwy fel gwaedd emosiynol, llais yn torri drwy’r tawelwch mewn ffordd sy’n llawn galar, dryswch a phoen. Roedd y llais benywaidd unigol hwn yn atseinio’n gryf gyda’m stori i, y syniad o gael eich llethu gan emosiwn, ond heb gael y geiriau i’w fynegi. Roedd y dewis o’r gân yn atgyfnerthu’r unigrwydd roeddwn i wedi’i grybwyll drwy’r sioe, nid unigrwydd corfforol o reidrwydd, ond y math o unigedd sydd yn dod pan fyddwch chi’n teimlo’n angof, yn anhysbys, neu’n cael eich colli yn eich meddwl eich hun.
Roedd delwedd olaf y sioe – fi’n eistedd ar y gadair, heb ddweud dim byd, dim ond crio’n dawel tra bod y gerddoriaeth yn llenwi’r gofod yn benderfyniad bwriadol iawn. Nid oedd angen i mi esbonio mwy ar y pwynt hwnnw. Roedd y gerddoriaeth yn siarad dros y stori gyfan: roedd hi’n glir, yn emosiynol, ac yn gythryblus mewn ffordd a oedd yn osgoi cliché. Roeddwn i’n gwybod y byddai’r gynulleidfa’n ei deimlo, hyd yn oed os nad oedden nhw’n deall pob agwedd o’r stori.
Ynghyd â’r gerddoriaeth, dewisais i’r goleuo olaf fod yn araf ac yn dyner – dim ond ffadeio’n raddol i las tywyll, bron yn nos. Roedd hynny’n ychwanegu haen arall i’r tristwch distaw oedd yn y perfformiad. Roedd y glas yn symbolaidd – o iselder, o undod, ac o’r noson yn cau. Roedd y trawsnewidiad hwnnw’n dawel ond yn hynod bwerus. Nid oedd unrhyw eiriau’n angenrheidiol.
Roedd y cyfuniad o’r gân, y llais unigol, y llun ohonof i’n crio’n llonydd, a’r goleuo’n ffadeio yn creu delwedd olaf oedd yn anodd ei anghofio. I mi, roedd hwn yn gorffen y sioe mewn ffordd oedd yn glir ond hefyd yn agored – roedd y gynulleidfa’n cael eu gadael i feddwl, i deimlo, i gwestiynu. Roeddwn i eisiau iddyn nhw adael heb atebion hawdd, ond gyda chysylltiad emosiynol go iawn â’r hyn roedden nhw newydd ei weld.
Yn fy marn i, roedd dewis "The Great Gig in the Sky" fel cân olaf  yn ddewis artistig cryf .Roeddwn i’n rhannu darn dwfn o’m profiad, drwy gerddoriaeth, heb orfod ei egluro. Roedd hi’n adlais perffaith o’r neges: y gall alcohol guddio'r emosiynau mwyaf poenus, ond yn y diwedd, mae’r gwir yn torri drwodd ,weithiau’n dawel, weithiau’n uchel.
Ar ôl perfformio’r sioe, roeddwn i’n teimlo cyfuniad o ryddhad a balchder. Er fy mod i wedi teimlo’n nerfus iawn cyn camu ar y llwyfan, unwaith y dechreuodd y sioe ac unwaith y gerddoriaeth a’r goleuadau gychwynnodd, fe wnes i lwyddo i anghofio am y nerfau a throi fy sylw’n llwyr at y stori. Roedd yn brofiad emosiynol dwys iawn, ond hefyd yn un oedd yn teimlo’n naturiol ac yn wir i’r hyn roeddwn i eisiau’i gyfleu.
Un o’r agweddau mwyaf gwerthfawr i mi oedd derbyn adborth gan y gynulleidfa. Cafodd sawl person ddod ataf ar ôl y sioe i ddweud pa mor gysylltiedig roedden nhw wedi teimlo â’r stori, a pha mor gryf oedd yr emosiynau wedi dod trwyddo. Roedd hynny’n cadarnhau fy nheimlad fy hun – fy mod i wedi llwyddo i greu’r awyrgylch roeddwn i wedi’i ddychmygu ers y cychwyn cyntaf. Roedd y cymysgedd o dawelwch, tensiwn, chwerthin ac emosiwn dwfn yn wir wedi taro deuddeg gyda’r gynulleidfa.
Fe wnaeth rhywun ddweud wrthyf fod y sioe wedi gwneud iddyn nhw feddwl am eu perthynas nhw eu hunain gyda’r diwylliant yfed, a sut nad ydyn ni’n sôn digon am y bregusrwydd sy’n gallu bod yn rhan o hynny. Roedd clywed hynny’n gwneud i’r holl waith caled teimlo’n werth chweil. Roeddwn i eisiau i bobl feddwl, teimlo ac efallai edrych ar eu profiadau mewn goleuni newydd, a’r ffaith bod hynny wedi digwydd, oedd y canlyniad gorau bosib.
Yn y pen draw, roeddwn i’n falch iawn o’r sioe. Roedd y nerfau’n troi’n egni, ac roedd yr egni’n troi’n gysylltiad byw â’r gynulleidfa. Trwy’r stori, y gerddoriaeth a’r staging, roeddwn i wedi creu rhywbeth gwirioneddol, ac roedd y gynulleidfa wedi teimlo hynny gyda fi. Roedd hynny’n fwy nag unrhyw beth roeddwn i’n gobeithio amdano.

Y sgript a linc I'r perfformiad
(Claire de lune starts playing)
(seren runs in in last nights makeup and clothes, drags a chair into the circle, claire de lune stops playing after she sits)

Helo enw fi di seren a dwi di bod yn sobor wan am tua 3 munud a
 (looks at watch, realises i dont have one)
 fatha 42, 43 eiliad.
Chi’n gwbod sut ma’ rhai bobl yn workaholic, rhai yn shopaholic, chocaholic. Ma rhai yn galw fi’n alcoholic, and i couldnt agree (Pauses) less. Dwi just hoffi deud dwi’n professional mixologist, chos dwi gwbo di fireball ddim yn mixio efo sambuca, yn dda.

Dwi gwbod bo nhw ddim efo grisiau tiny rebel ar ol i chdi ffruo efo dad chdi eniwe. Chi di clwad y sain na ar tiktok  (in american accent) “then my head hit the wall POW”  well my head definitely hit something, be dachi’n ofyn, i couldnt tell eshi knockio fy hun allan and next i know oni cefn van heddlu efo gwaed yn dod o bobman, unwaith esh i gal i a&e ag  os oedda chi meddwl bod petha methu mynd yn waeth  Eshi sylweddoli eshi difetha fy hoff top , primarks finest, ag y 14 hour wait, ond y top ddo o mam bach she was gorg a sgert i matchio.

Oni meddwl bod y noson yn mynd yn dda ond it went down hill ar ol i dad textio fi, but the daddy issues dont stop there bobol , un bora oni mor hungover that bad oddo teimlo tha bofi di gal i rhedag drosodd efo bus,a ddudish i ai byth and i mean it BYTH yfad eto, Dyma dad yn ffonio. Chat was going great exchanging pleasantries hefo homar o gur pen tryna make the chat go quick i fi gal chwydu eto  a wedyn dyma he drops the c  bomb, “oh by the way ive got cancer (say it like liv said gays in panama” , got a meeting now though bye” okay ta what the fuck. Fatha unhryw berson gall oni mor distraught so eshi syth i brynnu 2 botel o sainsburys finest pinot, bora wedyn ffeindio fy hyn spread eagle yn huggio’r  toliet.

Ma pobl yn deud di alcohol ddim yn dda i chi , ond i dont know ia bois atho weithio allan i justin timberlake a lindsay lohan. Atha lindsay lohan dwi massive party girl pawb arall ar vks, na im on the hard stuff baby, gin.  noson o blaen oni yn y clwb pan atho agor am 11pm ag oni adra erbyn 12:10 , dwi di gweithio allan limit fi di dau double gin a lemonade a occasionally shot o sambuca yn gal i  dilyn gan baglu fynu  grisie yn ganol fy pererindod 100 milltir i toiled spoons. You know my track record with stairs, not ideal ia bois.

What really grinds my gears ddo ydi y ciw i toiledau mewn clybiau, chos fyddai disgwl yna am tua haner awr yn smallio bo fi dawnsio i’r miwsig , and in actuality dwi just am pee fy hun neu yna methu neud ffrindiau chos ma ceg fi llawn o chwd. Y peth gora am y toileda genod mewn clybiau ydi’r drama, o my lord y petha dwi di clywad, pobl yn twyllo cariadon, eshi glywad hogan yn ffeindio allan bod boi oddi di ffeindio am snog a kebab lawr chippy lane odd ei chefnder ail new wbath. Sy bach o sioc ndi? Tha faint ti di gorfod yfad i gal I'r stad yna ia... i fod yn deg ive been in worse states, a pan dwi edrych yn ol ar yr adega yna dwi ofn dipyn bach achos dwi’n meddwl i fy hun faint o beryg dio, enwedig i hogan ifanc fod felna. Sa ddim deud be sa gallu digwydd you know 

Siarad am ciwiau the most harrowing experience in my life ydi y tro cyna eshi ymunno’r ciw liveys, scary stuff. 1/10 would not recommend to a friend. Hogia weird yna, un yn cychwyn chattio fi fynu you know the bvc drill , “so what you doing here” “whats your name” “ what do you study”, maeo tha sgript yn pen fi, “having a good night”, “seren, no seren , s.e.r.e.n like star in welsh” “musical theatre , like i sing and dance “ what threw me off ddo oedd y reply, “do you need me to help you stretch?” well, i did, a wedyn doth goliadau diwedd y noson ar. No joke oni teimlo tha mo farah faint o sydyn eshi rhedeg allan.

I fod yn onast ive had my fair share of y goleuadau yn dod malen a rhedag ona chos ti sylweddoli bod y boi ti di bod efo trw nos , in the nicest way possible efo personality well na be maeo edrych. Totally not your type, a ti’n reflectio ar be sy di digwydd yn yr uber adra a ti just meddwl. What the fuck. Efo’r taste o tua 4 a chwarter marlboro gold yn cefn gwddw chdi.

Dwi fatha sniffer dog am ffags ar noson allan , fedrai ogla bob un mewn tua radiws o 10 milltir, i kid you not. Jackpot ydi pan ma mets chi efo pack o ffags ffresh, dwi rhedeg ata nhw tha rhyw cig goblin , yn gofyn plis gai un, diolch. Mam di dysgu manners dda i fi do, fatha hogan bach parchus sy’n mynd i ganu emynau yn capel bob dydd sul. “Haia mrs roberts” “ Helo fechan i syt wyt ti bore ma? Ti’n edrych yn welw.” “dod i lawr efo anwyd dwin meddwl” on really geshi rager noson cynt , a cyraedd adra am 5am efo ryw fath o shit ti brynnu o chippy lane lawr fy top.

“Trend” dwi rioed di dalld ydi genod yn gwisgo sbectol haul yn y clurrbb, fel arfer efo tippex yn deud “kiss or slap” ar y lenses. Numero uno, sut fedri di weld allan o heina  ,a numero dos, ti edrych tha b&m version o gigi hadid beb, ti gwbod y charlotte tilbury fLaWlEsS bAsE ti di rhoi ar, it’ll be ar dwylo pobl ar ol gofyn y cwestiwn na, ag ar top rhanfwyaf o ffrindia chdi ar ol i chdi ddeud bod chdi’n caru nhw GYMAINT a rhoi hug i powb yn smokers. I fod yn onast makeup ydi darn favourite fi am mynd allan, dwi teimlo zen yn rhoi o  ar , a dewis yr eye look am y noson , of course yn iwsho battered, dragged through hell, definitely expired james charles palette fi, achos i talk a big game am fynd allan but in reality fedrai’m fforddio fo… LOL. Dio really actually ddim yn ffyni chos dwi efo rent i dalu, i mean fedri di fynd allan a gwario £150 yn hawdd, weitha dwi mynd allan just achos ma pawb yn rhoi pressure arna fi i gal y “uni experience” atha dwi myn broke fel mai, ond hefyd dwi teimlo tha os dwi ddim yn mynd allan fyddai’m efo ffrindia, which sy’n stupid ndi, ond weithia dwi jest teimlo tha theres an obligation ti’go . Ond eniwe Back to the dancefloor.

Suddenly… the vibe on the dancefloor drops. A ti sefyll yna itching i weld pa drama sy mynd mlaen, a ti ffeindio allan maeo’n juicy. You cant move, you’re invested. Butterfly on a wall dwi galw fo chos dwi ddelach na pry ia . “Fedraim credu chdi lleucu” “ Be oedda chdi ddisgwl fi neud mali, rhannu gwelu a ddim ffwcio fo?” “CARIAD FI DIO LLEUCU” True story actually,hynan mad ndi , y ffaith bod yfad yn gally neud hyna i chdi ia.  yet again toileda genod hitting home runs in the drama department. Pun… intended (wink)

(great gig in the sky starts playing)
Dyna di bywyd pan ti world class mixologist, lot o what the fuck moments a meddwl, wow i'm a liability, ond dwyt ti ddim really ti just yn gwbo sut i gal hwyl dyna di pobl myn dalld. Sori am siarad am hir, dwi jest teimlo fatha bofi colli fy hun you know, mam a dad di gofyn lle ma’r hogan oeddan nhw’n nabod di mynd... fel arfer dwi just deud ma pobl yn newid ond dwi myn siwr be sy di mynd yn wrong, dwi gwbo di alcohol ddim yn neud imbyd yn gwell ond am cwpwl o oriau ti jest yn anghofio am bob poen sgen ti and it feels amazing, ond wedyn ti just yn teimlo tha shit eto and the cruel cycle starts again a ti mynd allan ag yfad eto. Dwi just yn colli fy hun, a dwi’n ofn. Dwi ar boddi a dwi angen help.
other people in the meeting walk off , seren i left there confused why everyone is walking away,
Diolch am wrando...
after everyone is left the final image is seren staring into the void by 1:07

Linc I'r perfformiad- https://youtu.be/aIsckLrqbyQ


Casgliad
Wrth ddod at ddiwedd fy ymchwil, mae'n amlwg i mi mai mater difrifol ac argyfyngus yw diwylliant yfed ymhlith myfyrwyr, un sy'n peri pryder cynyddol ac sydd angen cael ei drafod yn agored a gonest. Trwy archwilio’r ffynonellau academaidd ac astudio tystiolaeth o amrywiaeth o safbwyntiau, daeth yn glir iawn fod y diwylliant yma, er ei fod yn cael ei bortreadu'n aml fel rhywbeth 'hwyl' neu 'rhan o’r profiad prifysgol', mewn gwirionedd yn gysylltiedig â nifer fawr o risgiau iechyd corfforol a meddyliol, yn ogystal ag ymddygiadau peryglus megis camddefnyddio sylweddau a dibyniaeth. Roedd yn sioc i mi sylweddoli faint o fyfyrwyr sy'n dioddef yn dawel, a faint sy’n wynebu canlyniadau difrifol oherwydd pwysau cymdeithasol a'r arferion sydd wedi dod yn normal o fewn y gymuned myfyrwyr.
Yn ystod y broses ymchwil, fe ddechreuais sylwi ar ba mor anweledig yw’r peryglon i lawer o bobl ifanc. Mae'n ymddangos bod myfyrwyr yn aml yn troi llygad ddall at y canlyniadau posib, gan ddefnyddio'r esgus cyffredin, “dim ond bach o hwyl yw e”. Mae’r frawddeg hon yn adlewyrchu’r ffordd mae llawer yn ceisio cyfiawnhau ymddygiad a all, yn y tymor hir, arwain at ganlyniadau difrifol iawn. Mae'r syniad bod yfed trwm yn ‘rhan o’r profiad’ yn amharu ar allu unigolion i weld y difrifoldeb, a thrwy hynny, mae'r diwylliant yfed yn cael ei atgyfnerthu'n barhaus fel norm cymdeithasol.
Roedd yn brofiad emosiynol a phwerus i mi rannu fy straeon fy hun yn ystod yr ymchwil hwn. Rwy’n teimlo’n gryf fod rhoi llais dynol i’r pwnc yma yn gallu gwneud gwahaniaeth go iawn. Yn aml, pan fydd pobl yn clywed am beryglon diwylliant yfed, maent yn eu clywed trwy straeon ail-law, drwy ystadegau neu astudiaethau academaidd sy’n teimlo’n bell o’u bywydau bob dydd. Ond pan fydd rhywun yn clywed profiad uniongyrchol, profiad personol sy’n llawn emosiwn, dryswch, ofn neu hyd yn oed cywilydd mae hynny’n gallu taro tant ac achosi iddynt feddwl yn ddyfnach. Drwy rannu fy stori, roeddwn yn gallu taflu goleuni ar y realiti y tu ôl i'r nosweithiau allan, a sut nad yw'r hwyl bob amser yn para, ac yn aml yn dod â chanlyniadau na ellir eu gweld ar y pryd.
Roedd y straeon hyn yn ffordd o ddod â dynoliaeth i'r drafodaeth. Roeddwn am i bobl weld nad ydw i’n ceisio barnu nac beirniadu, ond yn hytrach cynnig persbectif gonest a phersonol ar broblem sydd wedi bod yn esblygu’n dawel dros y blynyddoedd. Roedd fy mwriad yn syml, i agor llygaid pobl ac i annog sgwrs agored lle mae myfyrwyr yn teimlo'n rhydd i drafod eu profiadau, eu hofnau, a’u pryderon heb ofni cael eu barnu. Trwy wneud hyn, rwy’n credu bod modd i ni ddechrau newid agweddau a chwalu’r myth bod yfed trwm yn rhan anochel neu ddiogel o fywyd myfyrwyr.
Yn ogystal, daeth yr ymchwil hwn â dealltwriaeth ddyfnach i mi o'r systemau cymorth sydd ar goll neu heb eu defnyddio’n ddigonol o fewn sefydliadau addysg uwch. Rwy’n teimlo bod angen cryfhau’r ffordd rydym yn addysgu myfyrwyr am alcohol, nid drwy frawychu neu feirniadu, ond drwy gynnig gwybodaeth ystyrlon, cefnogaeth emosiynol, a lle i siarad heb ofn. Mae angen i'r drafodaeth newid o un sy'n seiliedig ar gyhuddiad i un sy'n seiliedig ar ofal a dealltwriaeth.
Yn y pen draw, rwy’n teimlo bod fy ymchwil wedi newid fy nghanfyddiad i fyw. Mae wedi dangos i mi fod y diwylliant yfed ymhlith pobl ifanc yn mynd yn beryglus o uchel ei radd, ac yn aml mae’r rhai sydd yn ei ganol yn methu â gweld hynny. Ond trwy rannu profiadau, siarad yn agored, ac annog mwy o ddeialog garedig a gonest, rwy’n credu bod modd i ni wneud newid. Nid er mwyn cymryd hwyl oddi ar bobl, ond er mwyn sicrhau bod y 'hwyl' yn ddiogel, yn ymwybodol, ac yn gynaliadwy, a'n bod ni, fel cymuned o fyfyrwyr, yn gofalu am ein gilydd yn well.


Cydnabyddiaethau
yn gyntaf hoffwn ddweud diolch yn fawr i Elen Bowman a helpodd nid yn unig gyda'r broses ond hefyd helpodd fi i brosesu'r holl emosiynau a godwyd gan y pwnc. Hoffwn ddiolch i Nick Allsop am fy helpu gyda'r agwedd goleuo a sain o'r prosiect hwn.
Fy ffrind gorau Elle am eistedd gyda mi am oriau tra roeddwn yn gofyn yn gyson "a yw hyn yn gwneud synnwyr?" ac am ei chefnogaeth.
Mae'r diolch mwyaf yn mynd allan i'm partner David nid yn unig am ei gefnogaeth ddiamod ond hefyd am yr hyder, y cymorth, a'r drygaredd a fuddsoddodd ynof, diolch o waelod fy nghalon.

